**Zápisnica zo zasadnutia Obecného zastupiteľstva konaného dňa 19.12.2015**

**Program zasadnutia:**

1.Plán kontrolnej činnosti hlavného kontrolóra obce na I. polrok 2016

2.Melegová Silvia, Vítkovce 109, odpredaj pozemku 41/2

3.Prehľad poplatkov za prenajaté stroje a zariadenia na rok 2015

4.Posedenie z dôchodcami organizačné pokyny

5.Rôzné

6.Diskusia

7.Záver

Začiatok: 18:00 hod. – ukončenie: 20:30 hod.

**Prítomní:**

Ing. Miroslav Šimčík ..............................................

Ing. Ladislav Olejník ..............................................

Ing. Alena Janovcová ..............................................

Jozef Pavlík ..............................................

Ing. Peter Pastucha ..............................................

Margita Dirdová ..............................................

Jozef Olejník starosta obce ..............................................

**Zapisovateľ:** Ing. Alena Janovcová

**Overovatelia zápisnice:**

Ing. Peter Pastucha ..............................................

Margita Dirdová ..............................................

Zasadnutie obecného zastupiteľstva otvoril Ing. Miroslav Šimčík, oboznámil poslancov s programom zasadnutia. Poslanci program jednohlasne schválili.

K bodu 1.)

 Ing. Šimčík prečítal a oboznámil poslancov s plánom činnosti hlavného kontrolóra obce na I. polrok 2016, a taktiež prečítal správu o činnosti hlavného kontrolóra obce za rok 2015(viď prílohy).

K bodu 2.)

 Odpredaj pozemku 41/2 pre pani Melegovú Silviu, Vítkovce 109

K bodu 3.)

 Prehľad poplatkov za prenajaté stroje a zariadenia za rok 2015, Ing. Šimčík prečítal poplatky za poskytnuté stroje v priebehu roku 2015 pre občanov obce Vítkovce.

K bodu 4.)

 Na zasadnutí sme dohodli organizačné pokyny pre posedenie s dôchodcami obce Vítkovce.

K bodu 5.)

 Rôzne:

Zástupca školskej rady prečítal správu o výsledkoch a podmienkach výchovno –vzdelávacej činnosti Základnej školy Vítkovce 53 za školský rok 2014/2015 Rady školy, správu vypracovala riaditeľka školy Mgr. Katarína Skokanová. Poslanci boli oboznámení s činnosťou školy v školskom roku 2014/2015.

Ing. M. Šimčík predniesol pripomienku o vykonaní inventarizácii majetku obce .

Pán poslane Jozef Pavlík požiadal OZ o kontrolu v oblastí správe daní a poplatkov a ich aktualizáciu. Podmienky a spôsob overenia bude prejednaný na najbližšom zasadnutí obecného zastupiteľstva.

**Návrh na uznesenie č.9**

1. Obecné zastupiteľstvo berie na vedomie návrh plánu kontrolnej činnosti hlavného kontrolóra obce na I. polrok 2016.

Hlasovanie: za ...................6

 proti................0

 zdržal sa .........0

1. Obecné zastupiteľstvo obce Vítkovce berie na vedomie správu o činnosti hlavného kontrolóra obce Vítkovce za rok 2015

Hlasovanie: za ...................6

 proti................0

 zdržal sa .........0

1. Obecné zastupiteľstvo súhlasí s odpredajom pozemku parcelné číslo 41/2, vo výmere 561m2, druh pozemku – zastavané plochy a nádvoria, ktorý je zapísaný na Liste vlastníctva číslo 1, katastrálne územie Vítkovce , a to pani Silvii Melegovej, narodenej 20.7.1980, trvale bytom 053 63 Vítkovce109, za dohodnutú kúpnu cenu vo výške 4 000,-EUR/ slovom: štyritisíc eur/. Obecné zastupiteľstvo súhlasí, aby táto kúpna cena bola zaplatená na základe jednotlivých mesačných splátok v celkovej dĺžke 47 mesiacov s výškou mesačnej splátky 83,33 EUR a s poslednou mesačnou splátkou vo výške 83,49 EUR. Prevod vlastníckeho práva k vyššie uvedenému pozemku bude realizovaný až po zaplatení poslednej splátky, teda po zaplatení celkovej dohodnutej kúpnej ceny v sume 4 000,-EUR. Náklady spojené s predajom a prevodom vlastníckeho práva k tomuto pozemku bude znášať v celom rozsahu Obec Vítkovce.

Hlasovanie: za ...................6

 proti................0

 zdržal sa .........0

1. Obecné zastupiteľstvo berie na vedomie správu o výsledkoch a podmienkach výchovno-vzdelávacej činnosti Základnej školy Vítkovce 53 za školský rok 2014/2015.

Hlasovanie: za ...................6

 proti................0

 zdržal sa .........0

1. Obecné zastupiteľstvo navrhuje za aktívnu činnosť pri zveľaďovaní a skrášľovaní obce , starostlivosti o životné prostredie obce starostovi obce jednorazové navýšenie platu o 70% v mesiaci december 2016
* zástupcovi starostu obce 600EUR netto
* poslancom 200 EUR netto/1 poslanec

v zmysle VZN obce Vítkovce č.03/2015 o zásadách odmeňovania poslancov obecného zastupiteľstva v obci Vítkovce.

Odmeny budú vyplatené podľa finančných možnosti Obecného úradu obce Vítkovce do 30.5.2016

Hlasovanie: za ...................6

 proti................0

 zdržal sa .........0

**Zapísal:** Ing. Alena Janovcová ........................................

**Overovatelia:** Ing. Peter Pastucha ........................................

 Margita Dirdová ........................................

 --------------------------------

 Jozef Olejník

 starosta obce

Vo Vítkovciach, 19.12.2015